Source: https://politeia.org.ro/stiri-revista-presei/revista-presei-30-decembrie-la-45-de-ani-in-plina-forma-de-munca-e-profund-injust-sa-te-pensionezi-si-sa-te-intorci-in-sistemul-public/63079/
Timestamp: 2020-03-28 12:12:51+00:00

Document:
Revista Presei – 30 decembrie. “La 45 de ani, în plină formă de muncă, e profund injust să te pensionezi şi să te întorci în sistemul public.” | PoliteiaWorld
Home » Stiri / Revista Presei	» Revista Presei – 30 decembrie. “La 45 de ani, în plină formă de muncă, e profund injust să te pensionezi şi să te întorci în sistemul public.”
Revista Presei – 30 decembrie. “La 45 de ani, în plină formă de muncă, e profund injust să te pensionezi şi să te întorci în sistemul public.”
30/12/2019 Autor desy.demeter Categorii: Stiri / Revista Presei
Buna dimineata intr-o zi de luni, 30 decembrie! Administrația Națională de Meteorologie (ANM) a emis prognoza meteo pentru Revelion. Se anunță o răcire a vremii ușoară, dar temperaturile vor fi în continuare mai ridicate decât în mod obișnuit. Ninsorile se vor semnala doar la altitudini de peste 1.800 de metri.n În săptămâna 30 decembrie – 6 ianuarie 2020 vom avea parte de temperaturi medii de 1,5 – 2 grade la nivelul întregii ţări. Anunțul a fost făcut de meteorologi. Cantităţile de precipitaţii estimate pentru această perioadă vor fi uşor diferite, în vestul ţării. În rest vor fi în general apropiate de cele normale pentru acest interval. Săptămâna 30.12.2019 – 06.01.2020 Mediile valorilor termice vor fi ușor mai ridicate decât cele specifice acestei săptămâni, la nivelul întregii țări. Cantitățile de precipitații estimate pentru această perioadă vor fi ușor excedentare, local, în regiunile vestice, iar în rest vor fi în general apropiate de cele normale pentru acest interval. Temperaturile medii ale aerului vor fi ușor mai ridicate decât cele normale pentru acest interval, în regiunile extracarpatice și apropiate de cele specifice în rest Regimul pluviometric va fi în general apropiat de cel normal pentru această perioadă, pe întreg teritoriul României. Bucuresti: +4/-5 gr. C.
Cum arata Romania, dupa experimentul Dragnea si realegerea lui Iohannis, si ce ne asteapta in 2020: Prioritatea nu e politica, ci mentala! Interviu Romania iese din 2019 cu o reconfirmare a presedintelui Klaus Iohannis la Cotroceni, un PSD nefrecventabil si inca in registrul minor, un Guvern PNL instalat ca alternativa la puterea pesedista, dar cu aceleasi institutii si practici politice care au tinut reformele in loc. Iar Alianta USR PLUS, careia electoratul i-a dat in 26 mai un capital simbolic consistent, se auto-marginalizeaza sistematic. …PSD-ul condus inca de Dragnea scadea la 22%, practic la egalitate cu USR-PLUS si era devansat cu aproape 5 procente de PNL, ceea ce este iar o premiera dupa 1989. In plus, partenerul PSD, ALDE, cade sub pragul parlamentar, ceea ce elimina ce mai ramasese din zestrea trumfatoarei in 2012 Uniuni Social-Liberale. Datorita participarii masive dupa criteriile romanesti, cu peste 11 procente mai mult decat la parlamentarele din 2016, nu se mai putea spune ca raporturile dintre procentele partidelor nu sunt semnificative. Aceasta evidenta a provocat o reasezare a raporturilor de forta din Parlament si pana la urma o previzibila cadere a Guvernului Dancila. Remarc aici ca Romania a fost o tara a alternantelor la putere provocate electoral din 1996 pana in 2012. Dupa 2012 exista evenimente care incearca sa anticipeze, corect sau nu, rezultatele parlamentarelor: caderea guvernului PDL-Ungureanu in 2012, caderea lui Ponta in 2015, acum motiunea de cenzura impotriva guvernului PSD-Dancila. Regimul politic a mers spre cresterea influentei partidelor din majoritatea parlamentara in fata primului-ministru si spre o mai mare fragilitate a guvernelor. In acelasi timp, tot din 2012, dupa suspendarea de atunci, institutia prezidentiala a iesit fragilizata si nu si-a revenit politic decat datorita reusitei spectaculoase electoral a referendumului din 26 mai. Un referendum care a ajutat PNL-ul sa iasa pe primul loc, desi marele performer al acelui moment electoral a fost Alianta USR-PLUS. Practic, atunci Iohannis si-a castigat si al doilea mandat….Experimentul Dragnea a fost insa semnificativ pentru imaturitatea regimului nostru democratic. Supravietuim, dar ne agatam disperat de institutii eropene, de parteneri strategici, fara sa dovedim cu adevarat ca avem resursele interne pentru a rezista autonom, fara diverse forme de asistenta, de la cea politica la cea economica. Ordinea constitutionala e facultativa pana si pentru actorii politici pretins democratici. Nu suntem o democratie iliberala, dar nu avem partide mai reprezentative ca in Polonia, presa mai pluralista ca in Cehia, nu suntem o destinatie de investitii straine mult mai atractiva decat Ungaria. Tranzitia democratica, la nivelul statului de drept, dar si cea economica au produs un regim politico-economic hibrid. Acest regim are acum in Europa o imagine mult mai buna decat o merita. Si asta nu datorita geniului nostru diplomatic, ci pentru ca la 30 de ani de la caderea comunismului, o parte a vechii Europe se intreaba daca merita sa fim integrati, in timp ce cealalta, mai institutionala, foloseste exemplul Romaniei pentru a arata ca se poate, ca exista o societate civila activa, ca un presedinte democrat a invins cu 66% candidatul national-populist. Ni se intinde o oglinda convenabila, dar deformata, daca ne luam dupa ea uitam ca nimeni nu crede cu adevarat in imaginea asta, nici macar cei care ne dau drept exemplu pozitiv…..Daca Basescu, care cu toate limitele sale era totusi un lider politic, a esuat, am indoieli ca actualul presedinte, de ale carui calitati de lider putem sa ne indoim, e capabil sa infrunte un sistem sau subsisteme inchistate, capusate, dominate de incompetenti si chiar de iresponsabili care de dragul apararii unui interes egoist sunt gata sa darame guverne si presedinti.…USR-PLUS este intr-o postura ingrata, orice miscare i se poate reprosa. Cred ca participarea electorala va fi mai mica, supapa electorala a functionat in 2019, ceea ce va da la alegerile legislative o si mai mare pondere alegatorilor din diaspora, care vor ramane mobilizati. Integral: http://www.ziare.com
2019, un an crunt pentru Justitie: Problemele din sistem si solutiile lor – Interviu cu judecatorul Cristi Danilet 2019 a fost unul dintre cei mai crunti ani pentru Justitie, cu multe reglementari contrare normelor internationale si cu cel mai dur raport MCV, dar si anul care va ramane in istorie pentru protestele tacute ale magistratilor care “pun principiile si valorile inaintea imaginii lor personale sau a salariilor ori pensiilor”, spune judecatorul Cristi Danilet, fost membru al CSM. ….2018, dar mai ales 2019, au fost cei mai crunti ani pentru Justitie. Acum 15 ani, cand s-a facut reforma sistemului judiciar sub presiunea aderarii la UE, cand justitia a devenit independenta si de cand ea a inceput sa se autoguverneze prin CSM, am crezut ca am pasit pe un drum ireversibil. Din pacate, faptul ca in functii de decizie au ajuns oameni cu dosare penale sau sustinuti de televiziunile conduse de condamnati penal a favorizat un val de ura impotriva magistratilor si o politica de razbunare pe justitiari. In anul 2019 au aparut modificari ale legilor justitiei care cuprind multe reglementari contrare normelor internationale sau care ar crea dificultati enorme de functionare: s-a infiintat Sectia Speciala de anchetare a magistratilor ca un mijloc de presiune asupra noastra, s-a marit perioada la INM de la doi la patru ani pentru formarea initiala a noilor magistrati, s-a scazut varsta de pensionare si s-a modificat sistemul de promovare a magistratilor, ingreunandu-se accesul tinerilor la functii superioare. Mai mult, s-au schimbat trei ministri de justitie (doi fiind revocati chiar de partidul care i-a pus acolo). Am avut parte de cel mai dur raport MCV pe justitie si anticoruptie. Am ramas fara conducatori la varful Ministerului Public. La sfarsitul anului, unele prevederi legale au fost amanate. Am avut o delegatie de 30 de magistrati care au fost primiti la Bruxelles, la institutiile europene, pentru a expune ei insisi situatia in care ministrul si Parlamentul au adus justitia. De altfel, Parlamentul European, in ultima sa sesiune, a si dat o rezolutie prin care a atentionat statul nostru pentru antireformele pe justitie si anticoruptie. Este notabil si vor ramane in istorie protestele tacute ale magistratilor care au iesit in fata tribunalelor si parchetelor. Ei au starnit un val de simpatie din partea cetatenilor si au aratat ca exista magistrati care pun principiile si valorile inaintea imaginii lor personale sau a salariilor ori pensiilor. Inspectia Judiciara si CSM raman punctele nevralgice ale sistemului: a ramas acelasi sef al Inspectiei, dupa ce acesta a laudat in mod public reformele ministrului si a fost pus in functie, interimar, chiar de Guvern. Inspectia a inceput sa ancheteze magistrati pentru postarile de pe FB, instituind o adevarata politie a libertatii de exprimare. Desi institutia a dat rateuri in actiunile disciplinare intr-un procent considerabil, nu a avut loc aici nicio evaluare obiectiva. La CSM, institutia s-a rupt in trei, practic: pe de o parte sunt doi reprezentanti ai societatii civile care au o pozitie constanta antimagistrati si anti-Europa; pe de alta parte, unii membri CSM au sustinut reforme anti-justitie, desi opinia majoritara a magistratilor a fost in sens contrar; in fine, confruntarea dintre cele doua tabere de magistrati a dus la slabirea autoritatii institutiei si a creat o scadere importanta a increderii in justitie din partea cetatenilor. In anul 2019 a fost stupefiant sa vedem un magistrat in functie care a afirmat cu nonsalanta ca a fost sunat de premier, ca i s-a oferit functia de ministru al justitiei, care a facut afirmatii si planuri politice in spatiul public. Candidatura a fost respinsa de Presedintele statului. Din nefericire, o astfel de conduita a ramas fara urmari in spectrul deontologic, fiind girata chiar de institutia chemata sa vegheze la independenta justitiei. Integral: http://www.ziare.com
Forumul Judecătorilor solicită noii conduceri a CSM să renunțe la judecarea cererii de strămutare a procesului de la Curtea de Apel Pitești prin care s-a decis sesizarea Curții de Justiție a UE pe numirile la Secția Specială Asociația „Forumul Judecătorilor din România” solicită noii conduceri a CSM să renunțe la judecarea cererii fostei șefe a CSM, Lia Savonea, de strămutare a procesului de la Curtea de Apel Pitești prin care s-a decis sesizarea Curții de Justiție a UE pe numirile la Secția Specială. Termenul de judecare la Instanța Supremă a cererii de strămutare este pe 30 ianuarie. … Procesul de la Curtea de apel Pitești. Forumul Judecătorilor și Mișcarea pentru Apărarea Statutului Procurorilor (MASP) au cerut suspendarea și anularea Regulamentului CSM privind numirea procurorilor cu funcții de conducere din cadrul Secției pentru investigarea magistraților. Asociațiile profesionale ale magistraților au cerut, de asemenea, sesizarea CJUE pe motiv că România nu respectă recomandarea MCV de a renunța la implementarea Secției de anchetă a magistraților. Fosta șefă a CSM, Lia Savonea, a cerut, între timp, Înaltei Curți de Casație și Justiție strămutarea procesului de la CA Pitești. Termenul de judecare la ICCJ a cererii de strămutare este pe 30 ianuarie. Surse judiciare au explicat la vremea respectivă pentru G4Media.ro că șefa CSM, Lia Savonea, și șeful Inspecției Judiciare, Lucian Netejoru, invocau în cererile de strămutare faptul că instanțele care judecă aceste procese nu ar fi imparțiale, întrucât judecătorii de acolo au semnat petițiile împotriva modificărilor făcute de PSD-ALDE la legile justiției. Scopul urmărit de Netejoru și Savonea ar fi fost evitarea sesizării CJUE, au explicat sursele G4Media.ro. Acum, după alegerea noii conduceri a CSM, Forumul Judecătorilor solicită Consiliului să renunțe la aceste cereri de strămutare. Integral: https://www.g4media.ro
Surpriza din motivarea instanţei privind achitările din dosarul Ţăndărei: Procurorul DIICOT a cerut, cot la cot cu inculpaţii, schimbarea încadrării în fapte mai uşoare, care erau prescrise! Judecătorul le-a restituit romilor aurul, puştile şi pistoalele, mai puţin mitralierele Procurorul DIICOT a cerut instanţei, împreună cu inculpaţii, să schimbe încadrările juridice din dosarul Ţăndărei în fapte mai uşoare, care s-ar fi prescris la sfârşitul lui decembrie 2018 – se arată în motivarea judecătorului Lőrincz Rómeo de la Tribunalul Harghita şi consultată de G4media. Pe 12 februarie, magistratul i-a achitat pe inculpaţii din celebrul dosar de trafic de copii în Marea Britanie şi a constatat prescrierea unor fapte. Doar infracţiunile de constituire de grup infracţional organizat şi nerespectarea regimului armelor şi muniţiilor au fost considerate prescrise. Cu privire la acuzaţia de trafic de minori, judecătorul a dispus achitarea pentru că – a motivat el – procurorii nu ar fi venit cu probe concludente şi nu ar fi identificat victimele minore, deşi chiar magistratul citează în motivare fragmente întregi din rechizitoriu cu date privind identitatea victimelor. Judecătorul a ridicat şi sechestrele dispuse în dosar asupra palatelor ţigăneşti de la Ţăndărei şi a dispus restituirea armelor, maşinilor şi a kilogramelor de aur în valoare de jumătate de milion de euro. Deşi la percheziţiile din 2010 din Ţăndărei, anchetatorii români şi britanici au desoperit 12 puşti de vânătoare şi 6 pistoale, instanţa a concluzionat acum că rromii aveau permis de port armă şi le-au restituit….. Şi bomboana pe colivă. Fiind dispusă achitarea, instanţa a decis ca toate cheltuielile cu procesul să fie plătite de stat. Intervenirea prescripţiei după schimbarea încadrării juridice în fapte mai uşoare nu îl scuză însă absolut deloc pe judecător din moment ce procesul se afla pe rolul Tribunalului Harghita din 2013 şi au fost 53 de termene. De altfel, magistratul avea ocazia să pronunţe sentinţa în decembrie anul trecut, însă a amânat pronunţarea în ianuarie 2019. Integral: https://www.g4media.ro
Violeta Alexandru: La 45 de ani, în plină formă de muncă, e profund injust să te pensionezi şi să te întorci în sistemul public Situaţia în care persoane în vârstă de 45 de ani, în plină formă de muncă, se pensionează din sistemul public şi revin să se angajeze tot în sistemul public este profund injustă, iar acesta este sensul interdicţiei cumulării pensiei cu angajarea în sistemul public, a declarat ministrul Muncii şi Protecţiei Sociale, Violeta Alexandru, într-un interviu acordat agenției Agerpres. “Eu am iniţiat această propunere (de interzicere a cumulării pensiei cu salariul în sistemul public, n.r.) având convingerea că în sistemul public trebuie să privim lucrurile foarte corect: la 45 de ani eşti în plină formă de muncă; este profund injust să te pensionezi, după care să te întorci în sistemul public, şi sunt cazuri de persoane care se întorc chiar în aceeaşi instituţie, şi să-ţi continui activitatea. Sunt convinsă că această reglementare nu va inhiba pe cei care sunt în formă optimă de muncă şi care se vor îndrepta spre zona privată, şi cred că este nevoie de expertiza lor în domeniul privat. În acelaşi timp, cred că cei care au înţeles că a venit momentul să fim corecţi cu privire la resursele publice vor face opţiunea în termenul de 15 zile şi vor alege între pensie şi salariu”, a afirmat Violeta Alexandru. Ministrul Muncii s-a referit şi la ultimele modificări aduse legislaţiei de interzicere a cumulării pensiei cu salariul din sistemul public, care aduce excepţii pentru anumite categorii profesionale, printre care angajaţii din educaţie, sănătate sau cultură. “Reglementarea (…) cu privire la excepţiile la care vă referiţi a venit ca urmare a mai multor consultări cu partenerii sociali, respectiv ca urmare a numărului semnificativ de mesaje pe care atât eu, cât şi premierul şi membrii cabinetului le-au primit, de la profesori din învăţământul preuniversitar, mai ales cadre didactice care au răspuns nevoii comunităţii de a-şi continua activitatea, pentru că nu există alternativă, respectiv de la cadre medicale care ne-au demonstrat în mod obiectiv care este aportul lor în domeniile în care expertiza lor este relevantă, necesară. Au fost foarte multe semnale pe care le-am primit de la actori, de la oameni de cultură, care ne-au semnalat faptul că în domeniul în care lucrează, oamenii îi apreciază pentru ceea ce ei fac în diverse situaţii, cum ar fi actorii care joacă în piese de teatru şi care reprezintă un nume în acest context şi care sunt personalităţile pentru care publicul vine să vadă un spectacol”, a adăugat ministrul Muncii. Integral: https://www.hotnews.ro
Emilia Sercan, despre secretizarea identitatii studentilor Academiei SRI: Decizie mizerabila, data noaptea ca hotii de Guvernul Orban Jurnalista Emilia Sercan critica dur decizia Cabinetului Orban de a le permite studentilor la Academia Nationala de Informatii Mihai Viteazul sa nu se mai inscrie in Registrul Matricol Unic al Universitatilor din Romania (RMUR). In cadrul celei mai recente sedinte de Guvern, Cabinetul Orban a adoptat o ordonanta de urgenta care modifica Legea Educatiei. Mai exact, ii scuteste pe studentii Academiei Nationale de Informatii Mihai Viteazul de obligatia de a se inscrie in Registrul Matricol Unic al Universitatilor din Romania. Acestia se vor inscrie, in schimb, intr-un registru separat, al Academiei. De ce a fost nevoie de asa ceva? In expunerea de motive a ordonantei de urgenta, Guvernul sustine ca masura s-a impus pentru “a asigura confidentialitatea si conspirativitatea datelor personale referitoare la identitatea studentilor si absolventilor”. Reamintim ca printre absolventii acestei institutii de invatamant se afla si fostul ministrul a Finantelor, Eugen Teodorovici. Intrebat de presa cum a obtinut diploma de absolvire, Teodorovici a recunoscut ca nu s-a dus la cursuri si nici n-a dat examene, iar diploma “i-a fost adusa”. “Noaptea ca hotii, cand lumea e preocupata de sarmale si carnati!” In context, jurnalista Emilia Sercan – ale carei anchete au scos la iveala multiple nereguli comise de persoane publice in obtinerea de diplome si titluri academice – sustine ca ordonanta nu face decat rau. “Decizia de creare a unui registru matricol unic special pentru Academia SRI este mizerabila si lipsita de sens. Timp de 30 de ani nu a fost nicio problema ca absolventii de licenta, de masterat si de doctorat de la Academia SRI sa fie trecuti in acelasi registru cu toti ceilalti absolventi. Acum este. Si nu ma mira deloc….”Si daca SRI-ul tot nu vrea ca cineva sa afle cine sunt absolventii Academiei SRI rascolind prin registrul matricol unic, a facut SRI-ul ceva impotriva profesorilor care in urma cu cativa ani obligau masteranzii de la masterul profesional al Academiei SRI sa scrie referate pe care mai apoi le publicau in carti pe care se treceau coordonatori pentru a-si crea opera si punctaje pentru raportarile academice? A depus cumva vreo plangere penala impotriva lor pentru divulgarea identitatii unor ofiteri acoperiti? Si ca sa nu fac doua drumuri, ca tot sunt la capitolul intrebari publice, i-a dat SRI-ul in judecata pe cei carora li s-au retras titlurile de doctor pentru a li se anula si diplomele, asa cum prevede legea adoptata in vara sau Departamentul Juridic inca analizeaza sau poate doar trage, strategic, de timp??” Integral: http://www.ziare.com
Creditarea privată totală a prins viteză în 2019, avansând cu circa 8%, iar românii s-au orientat şi spre credite cu dobânzi fixe. Creditele noi pentru populaţie au urcat în 2019 la maximul ultimului deceniu, de peste 27 mld. lei. BNR a limitat din 2019 gradul de îndatorare al populaţiei Ritmul de creştere al creditării private totale s-a mai revigorat în 2019, iar românii au continuat să se orienteze şi spre credite cu dobânzi fixe. După primele 11 luni, creditarea privată înregistra o creştere medie de 7,7%, până la un sold de aproape 270 mld. lei, peste avansul din aceeaşi perioadă a anului 2018. Creditul privat total a început anul 2019 cu o creştere anuală sur­prinzătoare de 8,4%, pentru ca la finalul lunii fe­bruarie ritmul anual să încetinească uşor, la 8%, iar în martie să coboare până la 7,7%, pas de creştere care s-a men­ţinut şi în aprilie şi mai. Ulterior, viteza creditării s-a mai temperat, co­borând în luna iunie la 7,1%. După primele 9 luni din 2019, creditarea creştea cu un ritm mediu de 7,7%, iar după 10 luni creşterea medie a creditului privat a fost de aproape 7,8%, peste ritmul din aceeaşi perioadă din 2018, de circa 6,5%. Creditarea în lei a crescut în 10 luni din 2019 cu 10,7%, iar avansul creditelor în valută a fost de 2,4%. Luna noiembrie a adus o temperare a creşterii creditării private, la 7,2%, faţă de aceeaşi lună din 2018, soldul total ajungând la 268 mld lei. Ascensiunea a fost susţinută de avansul de 9,7% al împrumuturilor în lei, în timp ce creditele în valută cresc domol, cu 2,4%, conform celor mai recente date ale BNR. După primele 11 luni, creditarea privată înregistra o creştere medie de 7,7%. Românii au continuat în 2019 să se orienteze şi spre credite cu dobânzi fixe. Ponderea creditelor noi cu dobânzi fixe a depăşit 25% în cazul împrumuturilor ipotecare şi s-a îndreptat spre 80% la creditele de consum, potrivit BNR. Românii au început din a doua parte a anului 2017 să se orienteze mai mult către creditele cu dobândă fixă şi au continuat şi în 2018 şi în 2019. Din 2019, BNR a limitat gradul de îndatorare al populaţiei, după modelul aplicat înainte de 2007, când România nu era în Uniunea Europeană. Integral: https://www.zf.ro
Capturarea Universităţii A trebuit să îi caut numele pe Internet. Bănuiesc că şi dumneavoastră, la fel ca subsemnatul, l-aţi uitat. Îl cheamă… staţi să vedem… Valentin Popa. A fost ministru al Educaţiei în guvernul socialist controlat de infractorul Liviu Dragnea. S-a petrecut recent, prin 2018. Deşi a stat în funcţie aproape un an, nu a lăsat nimic bun în urma sa. S-a făcut remarcat printr-o vorbire greoaie, împiedicată, şi prin sărăcia de idei. Partea cu adevărat înspăimântătoare este alta. Acest Valentin Popa este profesor universitar. În 2012 a devenit rector al Universităţii din Suceava. Stau şi mă întreb – Cum a fost posibil aşa ceva? Să ne întoarcem în timp în anul 1990. Pe atunci universităţile erau inamicul instituţional numărul 1 al Frontului Salvării Naţionale, urmaşul Partidului Comunist Român. Studenţii erau, majoritari, de dreapta. Au manifestat luni de zile în stradă pentru democraţie şi pentru o reformă profundă a sistemului de educaţie. Au fost răs-plătiţi de FSN cu oase rupte şi gaze lacrimogene….În anii ’90 socialiştii şi-au schimbat numele şi s-au pus pe jefuit România. Însă au cam lăsat universităţile în pace. Nu erau oricum iubiţi acolo. Câţiva au preferat să prindă rădăcini în instituţii marginale pe atunci precum Şcoala Naţională de Ştiinţe Politice şi Administraţie (SNSPA, urmaşa Academiei de partid “Ştefan Gheorghiu”). Cele mai multe universităţi nu erau arondate politic PSD-ului. Şi nici nu bănuiai că vor ajunge vreodată la remorca Partidului. Lucrurile au început să se schimbe prin anii 2000. Cred că regimul dublului condamnat penal Adrian Năstase a iniţiat un program de cooptare a instituţiilor şi a centrelor de autoritate care, până atunci, scăpaseră de pe orbita PSD-ului. Aşa au ajuns lideri ai societăţii civile să proslăvească o guvernare care distrugea statul de drept din Româ-nia. Aşa au ajuns ziarişti altădată critici să nu sufle o vorbă despre abuzurile socialiştilor. Acum circa 15 ani, au venit la rând universităţile. Una după alta au căzut în plasa PSD. Au devenit fabrici de diplome. Dar ce spun eu?… Unele produc plagiate pe bandă rulantă. Un exemplu: fostul ministru PSD al Culturii, Ionuţ Vulpescu. Politruci siniştri au devenit profesori universitari. La Iaşi a devenit rector Tudorel Toader, coada de topor a regimului Dragnea. La SNSPA, socialistul Remus Pricopie a fost ales, zilele trecute, rector pentru a treia oară. A văzut cineva teza de doctorat în Ştiinţe Politice a acestui domn? La Cluj, după celebrul Marga-Calorifer, a venit un exponent al naţionalismului de cazarmă. La aşa-zisa Academie de Poliţie sunt cercetaţi penal “profesori” de acolo pentru că ar fi cerut unui complice să o ameninţe cu moartea pe o jurnalistă care le deranja afacerile. La Universitatea Bucureşti, ne-a trecut glonţul pe la ureche. La alegerile de acum câteva zile a intrat în turul 2 un personaj care a fost în slujba lui Dan Voiculescu. În cele din urmă, res-pectivul a pierdut la o diferenţă masivă în faţa unui foarte onorabil profesor de la Sociologie. Dar rămâne întrebarea: cum a fost posibil aşa ceva?… În parte, pentru că nici universităţile nu mai sunt ce au fost. Una dintre cauze, cred, este scăderea brutală a standardelor de la admitere. Multe facultăţi admit doar pe bază de “dosar”. Această practică este, la rândul ei, necesară mai ales din cauza finanţării pe “cap de student” introdusă acum mai circa 20 de ani. Rectorii şi decanii au fost angajaţi, imediat, într-o cursă a numerelor mari. Cine aduce mai mulţi studenţi are bugetul mai mare. Integral: https://www.bursa.ro
Scandal la Sala Palatului. Concertul lui Bănică, întrerupt de Fuego, care cânta în ultimul rând Încăierare la Sala Palatului, unde cântăreţii Ştefan Bănică jr. şi Fuego au avut o altercaţie dintr-un motiv infantil. Fuego, aflat cu anturajul său în ultimul rând al sălii, a deranjat în repetate rânduri spectacolul, cu chicoteli şi remarci obraznice, precum “Eu o cântam mai bine pe asta”, totul culminând cu Fuego apucându-se de cântat pe faţă şi mai lua şi dedicaţii. Martorii spun că Bănică s-a înfuriat că lumea îl aplauda mai tare pe Fuego şi el deja nu se mai auzea, aşa că s-a dat jos de pe scenă şi, înarmat cu un stativ de microfon, s-a dus către gaşca lui Fuego. “Ăştia au început să riposteze, că n-are tupeu să vină, că nu ştiu ce”, spune un martor din Sala Palatului. Pe drum spre Fuego, Bănică a fost copleşit de numărul uriaş de babete şi bugetare, care l-au sugrumat cu sânii lor voluminoşi, acesta fiind publicul lui Bănică. Integral: https://www.timesnewroman.ro
19 Raspunsuri la Revista Presei – 30 decembrie. “La 45 de ani, în plină formă de muncă, e profund injust să te pensionezi şi să te întorci în sistemul public.”
Tzepelica30/12/2019 at 08:59
Concluzia mea, pe baza celor prezentate mai sus (inclusiv “Tandarei”, “Chițoiu”, “Beuran”), : am ramas o tara scufundata in kkt.
Peste care se mai incearca, inutil, pulverizarea de arome cu iz de trandafiri.
Daca gresesc, primiti scuzele mele..
desy.demeter30/12/2019 at 09:30
Cum a ajuns România să aibă 6 milioane de “asistați social”. Partidele profită de pe urma sărăciei
“…Prima lege a asistenţei sociale apare abia în 2011 și reglementează acordarea sprijinului pentru persoanele în dificultate. Cum-necum, România reușește să acorde cel mai mare număr de ajutoare din UE: 34 de alocații, indemnizații, bugete complementare, pensii și prestații.
Românii primesc sprijin pentru a-și acoperi cheltuielile cu căldura, gazele, lemnele. Iau bani când devin părinți sau fac nuntă, când rămân singuri cu minori în îngrijire, primesc suplimente pentru handicap, indemnizații de hrană pentru copii cu probleme, dar și ajutoare pentru accidente ori în caz de deces.
Pentru cele 6 milioane de asistaţi social, statul cheltuieşte anual aproximativ 10 miliarde de lei. Mare parte se duc către copii și mame. Sume importante sunt alocate și persoanelor cu dizabilităţi – o zonă în care fraudele au fost frecvente. Indivizi perfect sănătoși au reușit performanța de a lua bani de la stat, cu sprijinul comisiilor….”
https://stirileprotv.ro/stiri/dupa-30-de-ani/cum-a-ajuns-romania-sa-aiba-6-milioane-de-asistati-social-partidele-profita-de-pe-urma-saraciei.html
Tzepelica30/12/2019 at 10:14
https://www.facebook.com/watch/?v=459519934765030
Paganel30/12/2019 at 10:13
Vin și eu și le reamintesc „iubitorilor” – ipocriți – de „republică”, că, astăzi, 30 decembrie, se împlinesc 72 de ani de când, după ce „l-au abdicat”, forțat, prin șantaj, pe Regele Mihai, petru groza și gheorghiu dej, au proclamat „republica” („populară” – 1947-1965, continuată cu cea „socialistă” – 1965-1989, apoi, cea „moșită” de bolșevicul ilici, până azi!). Poate e o coincidență – ceea ce nu cred – dar, tot pe 30 decembrie, în 1922, era „proclamată” Uniunea Sovietică:
https://en.wikipedia.org/wiki/Declaration_of_the_Creation_of_the_USSR
„On 30 December 1922, the declaration together with the Treaty on the Establishment of the USSR was adopted by the First Congress of Soviets of the USSR”
În condițiile astea, nu e greu de observat că, și în 1947 (până azi, din păcate!), tovarășii au fost teleghidați de la Răsărit!…
Tzepelica30/12/2019 at 10:18
Impreuna cu partidele istorice, Casa Regala a constituit pt. Iliescu si clica cea mai mare amenintare dupa `89.
Le-a infiltrat pe toate cu securisti si a creat “democratia originala” si “capitalismul de cumetrie”.
Traiasca si infloreasca! 🙂
Paganel30/12/2019 at 17:29
Cetatean30/12/2019 at 12:32
Orban i-a luat sinecura de institut lui Iliescu si acolitilor sai. Tarziu, insa mai bine decat deloc.
Daca ar desfiinta si pseudo-academiile de stiinta si mai ales cea a SRI, ar fi inca ceva. Insa Hellvig nu trebuie suparat…
DP30/12/2019 at 13:15
mai e un institut pe lista mea…aia neagra…levantul tapului
usor usor mai reducem deficitele
A A30/12/2019 at 18:38
Oooo, da. Si lentul tzapului trebuie sa dispara, sper ca Sica sa nu faca concesii…
A A30/12/2019 at 18:39
Levantul tzapului…
desy.demeter30/12/2019 at 13:17
Primarul Timișoarei, trimis în judecată de DNA! De ce este acuzat Nicolae Robu?
“Primarul Timişoarei, liberalul Nicolae Robu, a fost trimis în judecată de DNA pentru abuz în serviciu cu obţinere de foloase necuvenite în formă continuată, în dosarul caselor naţionalizate. Acesta a cauzat un prejudiciu de peste 9 milioane de euro alături de alte 9 persoane trimise în judecată în același dosar.
Dosarul vizează vânzarea frauduloasă și la preţuri modice a unui număr de 207 imobile, majoritatea situate în centrul vechi al municipiului Timișoara….„În perioada septembrie 1996 – ianuarie 2014, cei nouă funcționari publici din cadrul Primăriei municipiului Timișoara (majoritatea cu funcții de conducere) și-ar fi încălcat atribuțiile legate de aplicarea Legii 112/1995 pentru a vinde, în mod nelegal, 207 de imobile ce aparțin fondului locativ de stat, unor persoane care nu ar fi avut nici un drept să le cumpere, cauzând un prejudiciu de 42.756.719 lei (9.514.392 euro) în dauna statului”, transmit procurorii DNA.”…”
https://www.capital.ro/primarul-timisoarei-trimis-in-judecata-de-dna-de-ce-este-acuzat-nicolae-robu.html
Intamplator30/12/2019 at 15:05
Buna ziua….de ce nu ma mira declarația lui Beuran (fără dr in fata numelui)?
Simplu,exemplifica ceea ce așa numitele “elite” ale societății noastre din cele mai multe domenii cred despre noi,ceilalți ….ca suntem pentru a i servi pe ei,suntem “pulimea”….relația lor cu “restul” este intr un singur sens=noi depindem de ei ,nu exista “dublu sens
Mai mult pot “ghici” și ce “pedeapsa”va primi=cel mult o condamnare cu suspendare aplicată -daca-de alta “elita”
desy.demeter30/12/2019 at 17:52
“În septembrie 2003 (dată la care Mircea Beuran era ministru al sănătății), o comisie numită de Senatul Universității de Medicină și Farmacie “Carol Davila” a ajuns la concluzia că „Ghidul medicului de gardă”, publicat de Editura Scripta București în 1997, avându-i ca autori cordonatori pe Mircea Beuran și dr. Gerald Popa reprezintă un plagiat, fiind o traducere a volumului „On Call – Principles and Protocol” – autori G.M. Jillis S.A. Marshall, J. Ruedy, aparut în “Blue Books Sers”, Editura W.B. Sounders Company, Philadelphia, 1989. Comisia a propus Senatului UMF „Carol Davila” sancționarea conf.univ.dr. Mircea Beuran cu retragerea tuturor titlurilor universitare[1][2][3]. Cu această ocazie, Mircea Beuran a declarat că a folosit calitatea de coordonator al volumului în cauză, în concursul de promovare la funcția de conferențiar[2]. ”
https://ro.wikipedia.org/wiki/Mircea_Beuran
Tzepelica30/12/2019 at 19:15
I s-a spus, la un moment dat, “ministrul copiuţă” (pe baza plagiatelor dovedite).
Paganel30/12/2019 at 19:30
Anunță pfl-iștii anticipate, în aprilie! Probabil, le vor programa de 1 aprilie!…
Intamplator30/12/2019 at 19:34
Pe 19 e Paste ortodox,pe 12 cel catolic….
Tzepelica30/12/2019 at 20:07
Ludovic Orban l-a numit, luni, consilier onorific pe Remus Borza.
Care a fost si consilierul Vasilicai.
“Potrivit site-ului Camerei Deputaţilor, din 3 iunie 2019 Remus Borza activează în grupul parlamentar al PSD, fără adeziune.”
https://www.stiripesurse.ro/numire-surpriza-ludovic-orban-l-a-numit-consilier-onorific-pe-un-fost-consilier-al-vioricai-dancila_1417488.html
Intamplator30/12/2019 at 21:29
Masonerie “fără frontiere”….pe de alta parte ,tipul e chiar bun….pe unde a fost a făcut treaba
Paganel30/12/2019 at 20:25
https://www.hotnews.ro/stiri-esential-23573352-video-autobuz-calatori-luat-foc-strada-din-craiova-focul-extins-case.htm
Vorba unui comentator – @pragmatism – „Managerul RAT Craiova nu este nimeni altul … decat Sorin Manda, fratele lui Claudiu Manda, cu un salariu de aproape 4500 de euro pe luna!!!!! Autobuzul cu pricina este din anii ’90, ca majoritatea autobuzelor.”…
« 31 decembrie 2019 – 1 ianuarie 2020. Urari adresate Comunității Politeia
Desființarea SIIJ: oportună, oportună, oportună »

References: CSM 
 CSM 
in fine
 CSM 
 CSM 
 CSM 
 ICCJ